SCGP ต้นทุนขายพุ่ง ฉุดกำไร Q1 ลด 22% เหลือ 1.66 พันลบ.
SCGP กำไรไตรมาส 1/65 ลดลง 22% เหลือ 1.66 พันลบ. จากปีก่อนกำไร 2.13 พันลบ. เหตุต้นทุนขายพุ่ง หลังค่าระวางเรือ-ต้นทุนพลังงานสูงขึ้น
SCGP กำไรไตรมาส 1/65 ลดลง 22% เหลือ 1.66 พันลบ. เหตุต้นทุนขายพุ่ง หลังค่าระวางเรือ-ต้นทุนพลังงานสูงขึ้น
27 เม.ย. 2565

บริษัท เอสซีจี แพคเกจจิ้ง จำกัด (มหาชน) หรือ SCGP รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยในไตรมาส 1/2565 บริษัทฯ มีต้นทุนขายอยู่ที่ 30,346 ล้านบาท เพิ่มขึ้นร้อยละ 43 เมื่อเทียบกับช่วงเดียวกันของปีก่อน เป็นผลมาจาก (1) ต้นทุนขายที่เพิ่มขึ้นจากการขยายธุรกิจ (2) ค่าระวางเรือที่อยู่ในระดับสูงรวมถึงต้นทุนด้านพลังงานที่สูงขึ้น (3) การเข้าถึงกระดาษรีไซเคิลที่ทําได้ยากขึ้นในช่วงที่มีการเพิ่มขึ้นของการระบาดของโควิด 19 ในหลายประเทศซึ่งส่งผลกระทบต่อราคาวัตถุดิบ และต้นทุนขายเพิ่มขึ้นเล็กน้อยร้อยละ 1 เมื่อเทียบกับไตรมาสก่อน
อย่างไรก็ดีบริษัทฯ มีรายได้จากการขายเท่ากับ 36,634 ล้านบาท เพิ่มขึ้นร้อยละ 34 เมื่อเทียบกับช่วงเดียวกันของปีก่อน และเพิ่มขึ้นร้อยละ 4 เมื่อเทียบกับไตรมาสก่อน โดยมีสาเหตุหลักมาจาก(1) การรวมผลการดําเนินงานของ Duy Tan, Intan Group และ Deltalab (2) การเติบโตของสายธุรกิจบรรจุภัณฑ์แบบครบวงจร (Integrated Packaging Business) ในกลุ่มสินค้าเพื่อการอุปโภคบริโภค การส่งออกอาหารปรุงสำเร็จพร้อมทาน อาหารแช่แข็ง และอาหารสัตว์เลี้ยง (3) ปริมาณความต้องการและราคาของเยื่อกระดาษที่เพิ่มขึ้นจากความกังวลด้านการหยุดชะงักของห่วงโซ่อุปทาน